Löydä ja koe talohuilisti Kalevan Navetalla!
Talohuilistin voit löytää Kalevan Navetan alueelta tänään klo 12, klo 13, 14 ja 15 aikaan. Huilistin keikat kestävät 10 minuuttia kerrallaan. Hanna-Sofia Kytölä on vaasalaissyntyinen huilisti sekä kasvatustieteiden maisteri. Tällä hetkellä hän toimii Taideyliopistolla Seinäjoen yksikössä suunnittelijana ja heinäkuun ajan Kalevan Navetan talohuilistina. Hän on opiskellut ja valmistunut muusikoksi Anna-Leena Ilveskiven sekä Seppo Planmanin johdolla Tampereen konservatoriosta vuonna 2014. Opintojen ja töiden ohella Hanna-Sofia on opettanut huilunsoittoa Tampereen Taidekoulu Tuulikellossa sekä soittanut huilua sekä pikkoloa Tampereen akateemisessa sinfoniaorkesterissa sekä pienemmissä kamarimusiikkikokoonpanoissa. Talohuilistin repertuaariin kuuluu erityisesti klassista musiikkia, ja kesän aikana kerran viikossa ympäri Kalevan Navettaa voi kuulla huilumusiikkia muun muassa Kuhlaulta, Bachilta sekä Rousselilta.
Susiluolanäyttely avoinna heinäkuun ajan torstaista lauantaihin
Susiluolanäyttely on avoinna karijoen keskustassa Wanhalla kunnantuvalla heinäkuun ajan torstaista lauantaihin kello 12-16.
Alajärven Rokulipäivät (www.rokulipaivat.fi) järjestetään 46. kerran 1-2.7.2022. Rokulipäivät on alueen merkittävin ohjelmallinen kesätapahtuma niin markkinamyyjissä kuin vieraissa mitattuna. Paikalla lukuisesti markkinamyyjiä, Palotorin lavalla musiikkiesityksiä koko tapahtuman ajan, Lapsille Tivoli.
Digiohjaaja Elisa tarjoaa avointa digiperustaitojen ohjausta työelämän ja koulutuksen ulkopuolella oleville henkilöille.
Oppimispolut onnistumiseen- hankkeen avointa digiohjausta
Kivijärvenkylän kyläyhdistys kutsuu koolle kaikki entiset ja nykyiset kyläläiset kylän uimarannalle 2.7. klo 13
Luvassa on leppoisaa yhdessäoloa, kahvittelua ja makkaranpaistoa. Lisäksi on mahdollisuus uida ja saunoa, joten kannattaa lähteä liikkeelle koko perheen voimin. Tapahtuma on osa Evijärvi-viikon ohjelmaa. Evijärven Kivijärvenkylä on mukava pieni maalaiskylä kantatie 63:n varrella. Kylätoimikunta Kivijärvenkylään perustettiin huhtikuussa 1989 ja yhdistykseksi rekisteröidyttiin vuonna 2001.. Järven kunnostus talkootyöllä ja hankerahoituksella oli iso voimanponnistus 1990-luvun alussa. Suosittu järvi tunnetaan myös Eurojärvenä, vaikka virallinen nimi on Kivijärvi ja sitä nimeä kylä toivoisi myös käytettävän. Uimarannan lähiosoite on Kortesjärventie 924, Evijärvi. Kivijärvenkylän kyläkirja julkaistiin 30 vuotta sitten ja sen lehdiltä voi lukea tarinan jos toisenkin kylän menneisyydestä. Kirjaa on jäljellä vielä jonkin verran ja sitä on myynnissä kyläläisten kohtaamisessa 2.7. Puffetti ja arvontaa.
Rekrykaffit: Uusia ratkaisuja rekrytointiin - TE-live ja osaajat maailmalta
Rekrykaffit: Uusia ratkaisuja rekrytointiin - TE-live ja osaajat maailmalta Töitä olisi, mutta osaajat puuttuvat. Miltä kuulostaisi maantieteelliset rajat ylittävä live-lähetys rekrytoinnin apuna? Tule kuulemaan, miten TE-live voi boostata rekrytointejanne! Alustamassa yritysasiantuntija Henna Hautala Etelä-Pohjanmaan TE-toimistosta. Ilmoittaudu aamukaffeille: https://link.webropol.com/s/yrityspalvelutep-aamukaffit Otahan kupponen kuumaa eteesi ja Hyppää mukaan tästä. ******************************************************************* #yrityspalvelutEP -aamukaffit Yrityksille suunnatut tiiviit tietoiskut eri aiheista liittyen yritysten kasvuun, kehittämiseen ja kansainvälistymiseen niin rahoitusten, palveluiden kuin työvoiman saatavuuden edistämisenkin näkökulmasta. Virtuaalisia aamukaffi-tilaisuuksia järjestetään joka toisena keskiviikkona ja niissä nostetaan ajankohtaisia teemoja niin yrityspalvelukeskuksen toimijoilta (ELY-keskus, TE-palvelut, Business Finland) kuin muiltakin yrityspalvelutoimijoilta. Keväälle 2022 on tulossa esimerkiksi Finnveran, eteläpohjalaisten Leadereiden ja Sedun teemoja. Mistä aiheista sinä haluaisit kuulla? Jätä vinkki: https://bit.ly/YPaamukahvi-ideat Tilaisuudet järjestetään yhteistyössä Etelä-Pohjanmaan ELY-keskuksen, Etelä-Pohjanmaan TE-toimiston, Business Finlandin, Finnveran, Uusyrityskeskus Neuvoa-Antavan, Etelä-Pohjanmaan Yrittäjien, Etelä-Pohjanmaan Kauppakamarin, eteläpohjalaisten Leadereiden, Sedun, Into Seinäjoen, Kauhavan Kehityskeskuksen, Etelä-Pohjanmaan Liiton ja muiden alueen yrityspalvelutoimijoiden kanssa.